Ordonanța Tribunalului din 25 februarie 2025 – ePURE și Pannonia Bio/Parlamentul și Consiliul
(Cauza T-45/24)1
[„Acțiune în anulare – Energie – Regulamentul (UE) 2023/2405 – Obligația furnizorilor de combustibil de aviație de a se asigura că întregul combustibil pus la dispoziția operatorilor de aeronave pe fiecare aeroport din Uniune conține cote minime de combustibili de aviație durabili – Lipsa afectării individuale – Inadmisibilitate”]
Limba de procedură: engleza
Părțile
Reclamante: ePURE, de Europese Producenten Unie van Hernieuwbare Ethanol (Etterbeek, Belgia), Pannonia Bio Zrt. (Budapesta, Ungaria) (reprezentanți: M.-S. Dibling și J. Pauwelyn, avocați)
Intimați: Parlamentul European (reprezentanți: E. Ni Chaoimh și I. Terwinghe, agenți), Consiliul Uniunii Europene (reprezentanți: N. Rouam, R. Liudvinavičiūtė și D. Bringuier, agenți)
Obiectul
Prin acțiunea întemeiată pe articolul 263 TFUE, reclamantele solicită anularea articolului 3 punctul 8 litera (c), a articolului 4 alineatele (1), (4) și (5), precum și a anexei I la Regulamentul (UE) 2023/2405 al Parlamentului European și al Consiliului din 18 octombrie 2023 privind asigurarea unor condiții de concurență echitabile pentru un transport aerian durabil (ReFuelEU în domeniul aviației) (JO, L 2023/2405), în măsura în care exclud biocombustibilii produși din culturi alimentare sau furajere și pe cei produși din culturi intermediare din definiția sau din cotele minime de combustibili de aviație durabili și impun o cotă minimă de combustibili de aviație sintetici.
Dispozitivul
Respinge acțiunea ca inadmisibilă.
Constată că nu este necesar să se pronunțe asupra cererilor de intervenție formulate de Comisia Europeană, precum și de Renewable Fuels Association, de Growth Energy, de U. S. Grains Council și de LanzaJet.
Obligă ePURE, de Europese Producenten Unie van Hernieuwbare Ethanol și Pannonia Bio Zrt. să suporte propriile cheltuieli de judecată, precum și cheltuielile de judecată efectuate de Parlamentul European și de Consiliul Uniunii Europene, cu excepția celor efectuate de acestea din urmă aferente cererilor de intervenție.
Parlamentul, Consiliul și autorii cererilor de intervenție menționate la punctul 2 din prezentul dispozitiv vor suporta fiecare propriile cheltuieli de judecată aferente cererilor de intervenție.
____________
1     JO C, C/2024/1885, 11.3.2024.